Държавен вестник, бр. 39, 2011 г., стр. 65

БРОЙ  39	
Д Ъ Р Ж А В Е Н  В Е С Т Н И К 	
СТР.  65  
ЕС, задължително се регистрира в дневника по 
чл. 17, ал. 9 и при поискване се предоставя на 
Комисията за защита на личните данни.
Чл. 20. (1) Лични данни, получени от НВИС 
и ВИС на ЕС, могат да бъдат обработвани един-
ствено за целите по чл. 2, 3 и 5.
(2) Обработването на данните, получени 
от НВИС и ВИС на ЕС, се осъществява в 
съответствие със Закона за защита на личните 
данни, подзаконовите актове за прилагането 
му и Регламент № 767 от 2008 г. на Европей-
ския парламент и на Съвета относно Визовата 
информационна система (ВИС) и обмена на 
данни между държави членки относно визите 
за краткосрочно пребиваване.
(3) Контрол за законосъобразност на обра-
ботването на личните данни в НВИС и ВИС на 
ЕС, защитата на правата на физическите лица 
при обработване на личните им данни, както 
и осъществяването на достъп до тези данни се 
упражнява от Комисията за защита на личните 
данни при условията и по реда, определени със 
Закона за защита на личните данни.
(4) Комисията за защита на личните данни 
за изпълнението на своите контролни функции 
има право на информация относно извършваните 
дейности от оправомощените органи във връзка 
с достъпа до НВИС и ВИС на ЕС, включително 
списъците и профилите на надлежно оправомо-
щените служители, управлението и мерките за 
достъпа, отговорността за законното обработване 
на данните и тяхното съхранение съгласно чл. 41, 
параграф 5 от Регламент № 767 от 2008 г. на 
Европейския парламент и на Съвета.
(5) Комисията за защита на личните данни из-
вършва проверка на дейността по обработването 
на данни в НВИС най-малко на всеки 4 години.
(6) Оправомощените органи са задължени 
да оказват необходимото съдействие и да оси-
гуряват достъп по всяко време до всички техни 
помещения на Комисията за защита на личните 
данни и на упълномощени от нея длъжностни 
лица от администрацията є.
Чл. 21. (1) Всяко лице има право да бъде 
информирано за отнасящите се до него данни 
по чл. 2, ал. 1, вписани във ВИС на ЕС, и за 
държавата членка, която ги е изпратила във 
ВИС на ЕС. Достъп до тези данни може да бъде 
предоставен единствено от държавата членка, 
която ги е въвела. 
(2) Всяко лице може да иска неточните дан-
ни, отнасящи се до него, да бъдат коригирани 
и регистрираните незаконно данни да бъдат за-
личени. Действията по коригиране и заличаване 
на данни могат да се извършват единствено от 
държавата членка, която ги е въвела.
(3) Правото за информиране, коригиране 
и заличаване на данни се упражнява по реда 
на Закона за защита на личните данни, когато 
данните са въведени в НВИС и ВИС на ЕС от 
оправомощени национални органи по смисъла 
на наредбата. 
Чл. 22. При неправомерно обработване на 
лични данни от НВИС и ВИС на ЕС се прилагат 
разпоредбите на Закона за защита на личните 
данни.
Г л а в а  ш е с т а
КООРДИНАЦИЯ НА НАЦИОНАЛНИТЕ ОР-
ГАНИ ПРИ ОСЪЩЕСТВЯВАНЕ НА ДОСТЪП 
ДО ДАННИТЕ В НВИС И ВИС НА ЕС 
Чл. 23. (1) За осигуряване на непрекъсната 
връзка с ВИС на ЕС се създава единна точка 
за контакт за работа с ВИС на ЕС в НВЦ към 
дирекция „Консулски отношения“ на МВнР, на-
ричана по-нататък „Национален ВИС оператор“. 
(2) В МВнР, МВР и ДАБ се създават екс-
плоатационни екипи, осигуряващи непрекъсната 
работа на своите системи.
(3) Националният ВИС оператор отговаря за 
връзката с експлоатационните екипи на МВнР, 
МВР и ДАБ. 
(4) Националният ВИС оператор в сътруд-
ничество с експлоатационните екипи на МВнР, 
МВР и ДАБ осигурява съдействие на крайните 
потребители на съответните информационни 
системи при възникнали проблеми.
(5) В МВР и ДАБ се определят лица за връз-
ка с националния ВИС оператор, за което се 
уведомява националният ВИС оператор. 
(6) При необходимост представители на на-
ционалния ВИС оператор осъществяват връзка 
с експлоатационния екип на централната ВИС, 
на мрежата sTesta и с националните ВИС опе-
ратори на другите държави – членки на Шенген.
Чл. 24. Компетентен орган за поддържане на 
списък с членовете на националния ВИС оператор 
и за съобщаването му на Европейската комисия, 
както и за изменението или допълнението на 
този списък е МВнР.
Чл. 25. (1) Експлоатационната среда на МВР 
включва мрежата за предаване на данни на МВР 
и централните сървъри за приложения и бази 
данни в Главния компютърен и комуникационен 
център на МВР. 
(2) В МВР се създава организация при конста-
тиране на проблем при ползване на информация 
от ВИС на ЕС, както следва:
1. потребителите на автоматизираната ин-
формационна система за граничен контрол 
уведомяват дежурния служител в дирекция 
„Комуникационни и информационни системи“ 
(ДКИС) на МВР;
2. потребителите на автоматизираната ин-
формационна система в дирекция „Миграция“ 
и в звената „Миграция“ при ОДМВР и СДВР 
уведомяват дежурния служител в ДКИС – МВР;
3. дежурният служител в ДКИС – МВР, е 
длъжен да провери правилното функциониране 
на експлоатационната среда в МВР и при не-
обходимост да се обърне към администратора 
на съответната система и мрежовия инженер 
от ДКИС – МВР;